Tämä 2 miljoonan euron alaraja on direktiivin mukainen. Jos alarajaa ei olisi, sääntely kattaisi myös pienet ostajat, kuten kioskit ja kahvilat. Näiden neuvotteluasema ei ole niin vahva eikä niiden toimintaan ole katsottu liittyvän merkittäviä hyvän kauppatavan vastaisen toiminnan riskejä.
Soveltamisalan laajentaminen koskemaan kaikkia olisi merkinnyt sitä, että kieltojen kohteena olevien yritysten määrä olisi noussut nykyisestä runsaasta 3 000:sta yli 17 000 yritykseen. Tämä olisi lisännyt merkittävästi viranomaisten valvontatehtäviä ja jossakin määrin myös pienten yritysten hallinnollista taakkaa.